Bødalsseter

Bødalsseter er ei setergrend i Bødalen i bygda Loen i Stryn kommune i Vestland fylke. I setergrenda ligger også en ubetjent turisthytte. Bødalseter ligger ganske nær Jostedalsbreen, og det er flere brearmer i nærheten, som Bødalsbreen, Skålebreen og Tindefjellbreen. Fjelltoppen Lodalskåpa på 2083 m.o.h. ligger under 10 km unna. 

Bødalseter var seterområde for gården Bødal som ligger ved Lovatnet. Det går i dag en enkel kjørevei fra Bødal nesten fram til Bødalseter. Norgeskart.no 

De enkelte bruk på gården Bødal hadde hvert sitt sel (seterhus) og fjøs på Bødalseter. Selene og fjøsene lå i hver sin rekke. Setergrenda ble dokumentert ved etnologisk feltarbeid i 1973. Husene ble oppmålt og fotografert og eldre folk som hadde brukt setra ble intervjuet. 

Kulturlandskapet omkring setergrenda er i dag svært endret siden den gang det ble drevet melkeseterbruk. Det gamle beitelandskapet gror i dag mer og mer til med skog. De gamle seterhusene er i dag forfalt, eller de brukes som fritidsboliger.

 Litteratur 
 Turid Taksdal: Etnologisk feltarbeid i Loen sommaren 1973. Utgitt av Institutt for folkelivsgransking. Oslo 1974.

 Referanser 

Kategori:Turisthytter i Vestland
Kategori:Setergrender i Vestland
Kategori:Stryns geografi
Kategori:Samferdsel i Stryn
Kategori:Stryns historie
Kategori: Husdyrhold